Document ID: /roh_data/filtered/Billingualer_Corpus_interleaved-de-rm.jsonl.gz/655

This is a text translated from German to Rumantsch Grischun.
Bündner Staatsrechnung 2001 leicht in den roten Zahlen

Die Bündner Staatsrechnung 2001 schliesst mit einem Defizit von 7.2 Mio. Franken ab. Dieses Ergebnis ist angesichts des schwierigen Umfelds als befriedigend zu beurteilen. Vollständig ausgeglichen ist die Finanzierungsrechnung mit einem Selbstfinanzierungsgrad der Nettoinvestitionen von 100.2 Prozent.

Die Laufende Rechnung weist bei einem Gesamtumsatz von knapp zwei Milliarden Franken einen Aufwandüberschuss von 7.2 Mio. Franken auf. Das Eigenkapital hat sich auf 77.3 Mio. Franken reduziert. Im Vergleich zum budgetierten Defizit von 41.6 Mio. Franken ist das Ergebnis um 34.4 Mio. Franken besser ausgefallen. Diese Verbesserung entspricht betraglich ziemlich genau dem Durchschnittswert aus den letzten vier Jahren. Im Ertrag sind budgetierte Aufwertungen auf Wertschriften und Liegenschaften von insgesamt 14.7 Mio. Franken enthalten.

Dank höherer Steuererträge von dunkel- zu hellroten Zahlen

Auf der Ertragsseite fallen deutlich höhere Einnahmen aus kantonalen Steuern ins Gewicht. Diese übertreffen den Voranschlag um 47.4 Mio. Franken bzw. um 8.7 Prozent. Von dieser Zunahme entfallen allein 30 Mio. Franken auf Steuern der juristischen Personen. Dies ist vor allem zurückzuführen auf die konjunkturelle Aufhellung in den für die Besteuerung massgebenden Jahren. Insbesondere von interkantonalen Gesellschaften (Banken, Versicherungen usw.) gingen deutlich mehr Steuern ein als budgetiert. Weitere namhafte Mehrerträge resultieren aus den Steuern der natürlichen Personen (plus 6.8 Mio.) und aus der Nachlasssteuer (plus 6 Mio.). Die Gewinnablieferung der Graubündner Kantonalbank übertraf mit 15.5 Mio. die Erwartung um zwei Mio. Franken. Zusammen mit ausserordentlichen Einnahmen aus dem Verkauf von Beteiligungen von 2.3 Mio. Franken verbesserte sich das Total der Vermögenserträge um 5.4 Mio. Franken. Die Aufwendungen für Passivzinsen sind demgegenüber um 2.3 Mio. tiefer ausgefallen. Dadurch resultiert ein im Vergleich zum Budget um 7.7 Mio. Franken höherer Netto-Vermögensertrag von 39.1 Mio. Franken.

Bei den Anteilen des Kantons an den Bundeseinnahmen musste eine empfindliche Einbusse von 13.2 Mio. (über 10 Prozent) hingenommen werden. 6.1 Mio. Franken davon sind Mindereinnahmen aus dem Anteil der Kantone an der Eidgenössischen Verrechnungssteuer. Beim Anteil an der direkten Bundessteuer wurde das Budget um 7.1 Mio. Franken bzw. um 15 Prozent verfehlt. Unter der Rubrik "Beiträge des Bundes für eigene Rechnung" konnte eine volle Jahrestranche aus dem Anteil des Kantons an der Leistungsabhängigen Schwerverkehrsabgabe (LSVA) von 19.6 Mio. Franken eingenommen werden. Im Budget war mit Teilzahlungen in der Höhe von 15.9 Mio. Franken gerechnet worden. Die Bundesbeiträge für das Strassenwesen fielen um 7.3 Mio. Franken tiefer aus als erwartet. Infolge zeitlicher Verzögerung im Genehmigungsverfahren verschiebt sich ein budgetierter Konzessionsertrag als Entschädigung für den Verkauf von heimfallenden Wasserkraftanlagen von 5.8 Mio. Franken ins Jahr 2002. In der Ertragsgruppe "Übrige Anteile und Beiträge ohne Zweckbindung" und in der entsprechenden Aufwandsgruppe ist eine auffallende Zunahme der Einnahmen (plus 36 Mio.) und Ausgaben (plus 23.4 Mio.) zu verzeichnen. Diese Abweichung steht im Zusammenhang mit dem Rechnungsverkehr der Spezialfinanzierung "Interkommunaler Finanzausgleich". Das Ergebnis der Laufenden Rechnung ist davon nicht betroffen.

Auf der Aufwandseite ist es in der Gruppe "Sachaufwand" zu einer Einsparung von 11.5 Mio. Franken bzw. von 3.9 Prozent gekommen. 6.8 Mio. Franken dieses Minderaufwandes entfallen auf die sonderfinanzierte Strassenrechnung und sind daher ausschliesslich für diese Spezialfinanzierung ergebniswirksam. Mit einem Total von 346.7 Mio. Franken und einer positiven Budget-abweichung von nur gerade 0.6 Mio. Franken konnte der Personalaufwand praktisch budgetkonform gehalten werden. Die Beiträge des Kantons an Dritte belaufen sich auf 399.2 Mio. Franken. Sie liegen damit knapp über der Budgetvorgabe. Im Vergleich zum Vorjahr wurden über 17 Mio. Franken mehr Beiträge ausgerichtet.

Die Strassenrechnung schliesst bei Gesamtausgaben von 355 Mio. Franken (Vorjahr 340 Mio.) und Gesamteinnahmen von 342.7 Mio. Franken (Vorjahr 328.5 Mio.) mit einem Ausgabenüberschuss von 12.3 Mio. Franken (11.4 Mio.) ab. Zu Lasten des allgemeinen Staatshaushaltes wurden der Strassenrechnung 42.7 Mio. Franken zugewiesen. Diese Summe entspricht dem gesetzlich geforderten Minimalanteil von 70 Prozent der Erträge aus den kantonalen Motorfahrzeug-Steuern. Die Strassenschuld, d.h. das Total der aktivierten Strassendefizite, ist auf 53.7 Mio. Franken angewachsen. Daraus resultiert für die Strassenrechnung eine jährliche Zinsbelastung von knapp zwei Mio. Franken.

Leicht tiefere Investitionen

Ohne Berücksichtigung der sonderfinanzierten Darlehen an die Landwirtschaftliche Kreditgenossenschaft (7.6 Mio.) und der hauptsächlich vom Bund stammenden durchlaufenden Beiträge (94.3 Mio.) wurden zu Lasten der Investitionsrechnung insgesamt 231.6 Mio. Franken ausgegeben. Davon entfallen 142.2 Mio. Franken auf die Strassenrechnung. 85.5 Mio. Franken wurden allein für den Ausbau der Hauptstrassen investiert.

Das vom Grossen Rat im Voranschlag 2001 bewilligte Investitionsvolumen von 236.9 Mio. Franken wurde zu 97.7 Prozent ausgeschöpft (Vorjahr 93.7 Prozent). Nach Abzug der Investitionseinnahmen verbleiben Nettoinvestitionen zu Lasten des Kantons von 145.1 Mio. Franken. Das sind 8.6 Mio. Franken weniger als budgetiert und 5.4 Mio. Franken weniger als im Vorjahr. Die Investitionsquote, d.h. der Anteil der Investitionsausgaben von 231.6 Mio. Franken an den konsolidierten Gesamtausgaben von 1'411.6 Mio. Franken beträgt 16.4 Prozent (Vorjahr 17.8 Prozent).

Ausgeglichene Finanzierungsrechnung

Die tieferen Nettoinvestitionen und das geringere Defizit der Laufenden Rechnung wirken sich entlastend auf die Finanzierungsrechnung aus. Das Total der selbst finanzierten Mittel (Selbstfinanzierung) von 145.3 Mio. Franken liegt um 55.7 Mio. Franken über den Budgetvorgaben und um 12.6 Mio. Franken über dem Vorjahresergebnis. Aus der Gegenüberstellung der selbst finanzierten Mittel und der massgebenden Nettoinvestitionen von 145.1 Mio. Franken resultiert ein Finanzierungsüberschuss von 0.2 Mio. Franken bzw. ein Selbstfinanzierungsgrad von 100.2 Prozent (Vorjahr 88.2 Prozent). Das gute Ergebnis der Finanzierungsrechnung und insbesondere die Verbesserung gegenüber dem Vorjahr ist zu einem namhaften Teil auf den ausgewiesenen Überschuss in der Spezialfinanzierung "Interkommunaler Finanzausgleich" von 15.7 Mio. Franken zurückzuführen.

Beurteilung und Ausblick

Trotz schwieriger Ausgangslage haben wir eine beinahe ausgeglichene Rechnung. Bis anhin ist es gelungen, wesentliche Zusatzbelastungen von Bundesseite her sowie eine erhebliche Ausweitung der Aufgaben und Verbesserung der Leistungen zum grössten Teil aufzufangen. Die Finanzlage des Kantons ist aber nach wie vor ausserordentlich angespannt.

Die ergriffenen Sparmassnahmen waren nötig und wie sich gezeigt hat, auch wirksam. Zusätzliche Möglichkeiten für weitere substanzielle Einsparungen sind nun aber heute nur mehr sehr beschränkt vorhanden. Kommen von Bundesseite her weitere substanzielle Belastungen auf den Kantonshaushalt zu - und mit solchen ist kurz- bzw. mittelfristig zu rechnen, so unter anderem in den Bereichen Spitalfinanzierung und Steuerreformen des Bundes - haben wir uns ernsthaft mit der Frage auseinander zu setzen, wie sich zusätzliche Einnahmen generieren lassen. Zu berücksichtigen ist in diesem Zusammenhang, dass in den letzten 15 Jahren die Steuerbelastung im Kanton mehrmals gesenkt worden ist. Eine gewisse - langfristig aber noch nicht gesicherte - Entlastung von Seiten des Bundes darf durch die erhöhte Gewinnausschüttung der Nationalbank erwartet werden.

Gremium: Finanz- und Militärdepartement Graubünden

Quelle: dt Finanzverwaltung

Data: 04.04.2002

Il quint statal dal Grischun 2001 - levamain en las cifras cotschnas

Il quint statal dal Grischun 2001 serra cun in deficit da 7,2 milliuns francs. Quest resultat è da valitar sco cuntentaivel en vista a las circumstanzas difficilas. Dal tuttafatg gulivà è il quint da finanziaziun cun in grad d'atgna finanziaziun da las investiziuns nettas da 100,2 %.

Il quint current demussa cun ina svieuta totala da stgars 2 milliardas francs in surpli d'expensas da 7,2 milliuns francs. L'agen chapital è sa reducì sin 77,3 milliuns francs. En cumparegliaziun cun il deficit budgetà da 41,6 milliuns francs è il resultat stà per 34,4 milliuns francs meglier. Questa meglieraziun correspunda areguard l'import vaira exactamain a la valur media dals davos 4 onns. En il retgav èn cuntegnidas revalitaziuns budgetadas da vaglias ed immobiglias da totalmain 14,7 milliuns francs.

Grazia als retgavs fiscals pli auts passan ins da las cifras cotschnas stgiras a las cifras cotschnas cleras

Da la vart da la rendita èn da gronda impurtanza las entradas cleramain pli autas ord las taglias chantunalas. Questas entradas surpassan il preventiv per 47,4 milliuns francs resp. per 8,7 %. Da quest augment pertutgan 30 milliuns francs las taglias da las persunas giuridicas. Quai è da deducir surtut dal progress da la conjunctura durant ils onns decisivs per l'imposiziun da taglia. Spezialmain da societads interchantunalas (bancas, assicuranzas e.u.v.) èn entradas cleramain dapli taglias che budgetà. Ulteriurs retgavs supplementars degns da vegnir menziunads resultan da las taglias da las persunas natiralas (+ 6,8 milliuns) e da las taglias sin l'ierta (+ 6 milliuns). Cun 15,5 milliuns ha la consegna dal gudogn da la banca chantunala grischuna surpassà las aspectativas per 2 milliuns francs. Ensemen cun las entradas extraordinarias da la vendita da participaziuns da 2,3 milliuns francs è il total dals retgavs da facultad sa meglierà per 5,4 milliuns francs. Ils custs per tschains passivs èn perencunter per 2,3 milliuns francs pli bass. Uschia resulta in retgav net da facultad da 39,1 milliuns francs ch'è per 7,7 milliuns pli aut ch'en il preventiv.

Tar las parts dal chantun a las entradas federalas han ins stuì acceptar ina perdita considerabla da 13,2 milliuns (passa 10 %). 6,1 milliuns francs da questa perdita èn entradas pli pitschnas da la part dals chantuns a la taglia federala anticipada. Tar la part da la taglia federala directa han ins manchentà il preventiv per 7,1 milliuns francs resp. per 15 %. Sut la rubrica "contribuziuns federalas per l'agen quint" ha pudì vegnir incassada ina cumpletta talgia annuala da la part dal chantun a la taxa sin il traffic da camiuns pesants dependenta da la prestaziun (TTCP/LSVA) da 19,6 milliuns francs. En il preventiv faschevan ins quint cun pajaments parzials en l'autezza da 15,9 milliuns francs. Las contribuziuns federalas per las vias èn resultadas per 7,3 milliuns francs pli bassas che spetgà. Pervia dal retard temporar en la procedura d'approvaziun sa sposta in retgav da concessiun da 5,8 milliuns francs budgetà sco indemnisaziun per la vendita d'implants idraulics che returnan a tschep sin l'onn 2002. En la gruppa da retgav "ulteriuras parts e contribuziuns a destinaziun libra" ed en la gruppa da custs correspundenta remartgan ins in augment marcant da las entradas (+ 36,0 milliuns) e da las expensas (+ 23,4 milliuns). Questa divergenza stat en connex cun il moviment da quints da la finanziaziun speziala "gulivaziun da finanzas intercommunala". Il resultat dal quint current na vegn betg pertutgà da quai.

Da la vart dals custs demussa la gruppa "custs reals" in respargn dad 11,5 milliuns francs resp. da 3,9 %. 6,8 milliuns francs da quests custs pli bass pertutgan il quint da las vias cun ina finanziaziun speziala ed han uschia in effect mo per il resultat da questa finanziaziun speziala. Cun in total da 346,7 milliuns francs e cun ina divergenza positiva dal preventiv da mo gist 0,6 milliuns francs han ins pudì tegnair ils custs dal persunal praticamain confurms al preventiv. Las contribuziuns dal chantun a terzas persunas muntan a 399,2 milliuns francs. Ellas sa chattan uschia pauc sur la prescripziun dal preventiv. En cumparegliaziun cun l'onn precedent èn vegnids conderschids 17 milliuns francs dapli contribuziuns.

Il quint da las vias serra cun expensas totalas da 355,0 milliuns (onn precedent 340,0 milliuns) e cun entradas totalas da 342,7 milliuns francs (onn precedent 328,5 milliuns), pia cun in surpli da las expensas da 12,3 milliuns francs (11,4 milliuns). Sin donn e cust da da la bilantscha generala dal stadi èn vegnids attribuids 42,7 milliuns francs al quint da las vias. Questa summa correspunda a la part minimala che la lescha pretenda da 70 % dal retgav ord la taglia chantunala sin ils vehichels a motor. Il debit sin las vias, q.v.d. il total dals deficits sin las vias activads è s'augmentà sin 53,7 milliuns francs. Da quai resulta ina grevezza annuala da tschains da stgars 2 milliuns francs per il quint da las vias.

Investiziuns levamain pli bassas

Senza resguardar ils emprests or da finanziaziuns spezialas concedids a l'associaziun grischuna per credits a l'agricultura (7,6 milliuns) e las contribuziuns percurrentas che derivan principalmain da la confederaziun (94,3 milliuns) èn vegnids impundids sin donn e cust dal quint d'investiziuns totalmain 231,6 milliuns francs. Da quels pertutgan 142,2 milliuns francs il quint da las vias. 85,5 milliuns francs èn vegnids investids per l'amplificaziun da las vias principalas.

Il volumen d'investiziuns permess dal cussegl grond en il preventiv 2001 da 236,9 milliuns francs è pia vegnì explotà a 97,7 % (onn precedent 93,7 %). Suenter la deducziun da las entradas d'investiziun restan investiziuns nettas sin donn e cust dal chantun da 145,1 milliuns francs. Quai èn 8,6 milliuns francs damain che budgetà e 5,4 milliuns francs damain che l'onn precedent. La quota d'investiziuns, q.v.d. la part da las expensas d'investiziun da 231,6 milliuns francs a las expensas totalas consolidadas dad 1'411,6 milliuns francs munta a 16,4 % (onn precedent 17,8 %).

Il quint da finanziaziun è equilibrà

Las investiziuns nettas pli bassas ed il deficit pli pitschen dal quint current distgargian il quint da finanziaziun. Il total dals meds or d'atgna finanziaziun da 145,3 milliuns francs surpassa per 55,7 milliuns francs las aspectativas dal preventiv e per 12,6 milliuns francs il resultat da l'onn precedent. Da la cumparaziun dals meds or d'atgna finanziaziun e da las investiziuns nettas decisivas da 145,1 milliuns francs resulta in surpli da finanziaziun da 0,2 milliuns francs resp. in grad d'atgna finanziaziun da 100,2 % (onn precedent 88,2 %). Il bun resultat dal quint da finanziaziun e spezialmain la meglieraziun envers l'onn precedent è d'attribuir per gronda part al surpli cumprovà en la finanziaziun speziala "gulivaziun da finanzas intercommunala" da 15,7 milliuns francs.

Giudicat e perspectivas

Malgrà la difficila situaziun da partenza avain nus in quint ch'è quasi gulivà. Fin uss èsi reussì da cumpensar las grevezzas supplementaras essenzialas pervia da la confederaziun sco er pervia d'ina amplificaziun considerabla da las incumbensas e d'ina meglieraziun da las prestaziuns. Ma la situaziun finanziala dal chantun è anc adina precara.

Las mesiras da spargn ch'èn vegnidas prendidas èn stadas necessarias e, sco ch'igl è sa mussà, er efficazias. Autras pussaivladads per ulteriurs respargns substanzials existan oz mo pli a moda fitg restrenschida. Sch'igl arrivan ulteriuras grevezzas impurtantas da vart federala envers las finanzas chantunalas - e cun talas èsi da far quint a curta u a media vista, p.ex. sin ils champs da la finanziaziun dals ospitals ed da las refurmas fiscalas da la confederaziun - stuain nus ans occupar seriusamain da la dumonda, co che entradas supplementaras sa laschan generar. Da resguardar èsi en quest connex che durant ils davos 15 onns è vegnida sbassada pliras giadas la grevezza fiscala en il chantun. Ina tscherta distgargia - a lunga vista dentant anc betg garantida - da vart da la confederaziun dastgan ins spetgar grazia a l'augment dal pajament dal gudogn da la banca naziunala.

Gremi: Departament da finanzas e militar dal Grischun

Funtauna: rg Administraziun da finanzas

Data: 04.04.2002